
18 és 25 év közötti fiatal felnőttek fogyasztói magatartása a divat szegmensében

Kulcsszavak: fogyasztói magatartás; divat; fiatal felnőttek; marketing; instore-marketing
Mindig is volt és mindig is lesz divat. Ma már a divat nem csak az öltözködésről szól, társadalmat formáló ereje van, amely hatással van a mindennapi életünkre. Mikro és makro folyamatként is értelmezhetjük, hiszen mind a háztartások fogyasztják, mind pedig egész társadalmi szintre kiterjedő erő. A dolgozat érinti a Fast Fashion-t mint XXI. századi gazdasági folyamatot illetve ennek hátterére is megvilágítást próbál nyújtani. Emellett mélyebben foglalkozik a vásárlás okozta élményekkel és a vásárlási folyamattal és az ahhoz vezető pszichológiai ösvényekkel. Részletesebben kitér a színek, berendezések, stílus és a megvilágítás okozta hatásokra eközben példákkal és ellenpéldákkal próbálja szemléltetni a mindennapi életünkben felbukkanó részleteket amelyek befolyásolják a fogyasztók vásárlási szándékát. A dolgozat tehát a belső eladótér, a bolti atmoszféra, elsősorban a belső szín és hangulati elemek alkotta környezet és az eladáshelyi reklámok összességét szeretné felvázolni azaz, az in-store marketing és az érzelmi marketing összefonódását, szerepét a magasabb eladási statisztikák eléréséhez.A dolgozat szeretné felhívni a figyelmet a vásárlói magatartás sokszínűségére, hogy mennyiben befolyásolják a fogyasztókat külső ingerek és belső indíttatások, amelyek sok esetben megtervezett üzleti stratégia elemeit képzik.
A TDK dolgozat fő hipotézisei:
A női fogyasztók döntéshozatalára jobban hatnak az in-store és érzelmi marketing eszközök.
A fogyasztók inkább érzéseik alapján hoznak döntést, nem racionális vásárlók. Fontos a fogyasztóknak a megfelelő szociális környezet és annak visszajelzése.
Kutatási célkitűzések
A kutatás célja a vállalatok és cégek által a nemekre gyakorolt hatásának vizsgálata, amelyben meg kívánja fejteni a nők és a férfiak vásárlási szokásainak különbségét. Továbbá azt is vizsgálja, hogy milyen mértékben befolyásolja a fogyasztókat érzelmeik, belső intuícióik. Emellett bemutatja a különböző vásárlói modelleket emberi vonatkoztatásában a vásárlás céljára fókuszálva is. Célkitűzései között helyet foglal még a humán erőforrás jelentősége az érzelmi marketingen és az eladáshelyi reklámokon kívül.
A dolgozat feltáró és leíró kutatást is tartalmaz. A leíró kutatás a következtető egy fajtája, amely a TDK dolgozat számára azért volt hasznos, mert így tisztább képet kaphat az olvasó a jelenkori fiatal felnőttek fogyasztói szokásairól és így ezeket könnyebben fel lehet dolgozni és jellemzőiket leírni.



